*A rendelet tervezet elfogadásához*

*a Mötv. 50. §-a alapján.* ***minősített*** *többség szükséges,*

*az előterjesztés* ***nyilvános ülésen tárgyalható****!*

*189. számú előterjesztés*

Bátaszék Város Önkormányzat Képviselő-testületének 2018. július 25-án,

 16,00 órakor megtartandó RENDKÍVÜLI ülésére

*Bátaszék Város Önkormányzatának 2018. évi költségvetéséről szóló 3/2018.(II.28.) önk.-i rendelet II. számú módosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Mórocz Zoltán pénzügyi irodavezető **Törvényességi ellenőrzést végezte:** Takácsné Gehring Mária aljegyző **Tárgyalja:**Pénzügyi és Gazdasági Bizottság: 2018. 07. 25.KOIS Bizottság: 2018. 07.25.Szociális Bizottság: 2018. 07.25. |

 ***Tisztelt Képviselő-testület!***

Általános indokolás:

Bátaszék Város Önkormányzatának 2018. évi költségvetését a 3/2018.(II.28.) önk.-i rendeletével hagyta jóvá a képviselő-testület.

Az éves gazdálkodás során az önkormányzat részére, illetve a központi költségvetés terhére pótelőirányzatokat állapítottak meg. A pótelőirányzatok kötött felhasználásúak, ezért az önkormányzati bevételi előirányzatok összegének megemelésével egyidejűleg a kötött felhasználással érintett kiadási előirányzatok összegét is meg kell emelni.

A nem minden esetben megfelelő helyre tervezett tételek átcsoportosítása, valamint a pótelőirányzatok és a saját bevételek változásából adódó tételek szerepelnek a módosítások között. A módosítások között szerepeltettük az intézmények előirányzat módosítási kérelmeit is.

Részletes indokolás:

A bevételi és kiadási főösszeg az eredetileg tervezett 2 797 817 e Ft-ról az első módosítás alkalmával 43 459 e Ft fő összeg növekedéssel 2 841 276 e Ft-ra, **a jelen előterjesztés szerint 2 841 276.e Ft-ról 2 785 e Ft növekedéssel 2 844 061 e Ft.** Az előterjesztés mellékleteiben részletes kimutatást készítettünk az egyes tételek változásáról.

Az alábbiakban az önkormányzat és intézményei bevételi és kiadási átcsoportosítását részletezzük.

**Bátaszék Város Önkormányzata**

Az állami támogatásoknál az elmúlt évi zárszámadás alapján 1 935 e Ft elszámolásból származó bevételt utal a MÁK. A KÖH 2017. évi elszámolását figyelembe véve 850 e Ft különbözetet utal vissza az intézmény.

A dologi kiadásoknál testületi döntés alapján 521 e Ft összegbe a térfigyelő kamerarendszer karbantartási, bővítési munkáit terveztük.

Szintén testületi döntés alapján az ellátottak juttatási keretén belül 4 000 e Ft összegben terveztük kiadásnövekedést a téli rezsicsökkentéshez kapcsolódó egyszeri kiadásokra.

Az egyéb működési célú kiadásoknál az alábbi változásokat vezetjük át a rendeleten:

|  |  |  |
| --- | --- | --- |
| ***1.10.*** |  ***- Egyéb működési célú támogatások ÁH-n belülre*** | ***580*** |
| 213/2018.Öh | ESZGY Társulás pótelőirányzat biztosítása  | 330 |
| 219/2018.Öh | Roma Nemzetiségi Önk.vissza nem térítendő tám. | 250 |

|  |  |  |
| --- | --- | --- |
| ***1.15.*** |  ***- Egyéb működési célú támogatások államháztartáson kívülre*** | ***912*** |
| 198/2018. Öh | Rendkívűli támogatás tűzeset okozta kár enyhítésére | 100 |
| 211/2018.Öh | XVII.Tolna Megyei Polgárőr találkozó támogatása | 50 |
| 204/2018 Öh. | Huy István,Budai u.2. - helyi védelem alatt álló érték fenntartása | 300 |
| 205/2018 Öh. | Ambrus Lászlóné,Szentháromság tér 2. - helyi védelem alatt álló érték fenntartása | 162 |
| 206/2018 Öh. | Zsikó Erzsébet , Flórián u. 5. - helyi védelem alatt álló érték fenntartása | 300 |

A felújítási kiadásoknál a Baross utca felújítására 877 e Ft, míg a Kalász János Városi Sportcsarnok felújítási többletmunkáira 6 000 e Ft összegek kerültek átvezetésre a határozatok alapján.

Az általános tartalék összege 10 006 e Ft, míg a céltartalékok 40 903 e Ft összegben szerepelnek a rendeletben.

**Az önkormányzat költségvetési bevételeinek főösszege 2 785 e Ft-tal növekedett, míg a**

**a kiadásai ugyanolyan mértékben nőttek.**

**Bátaszéki Közös Önkormányzatai Hivatal**

Az intézménynél nem került sor előirányzat módosításra.

**Keresztély Gyula Városi Könyvtár**

Az intézménynél nem került sor előirányzat módosításra.

Kérem a tisztelt képviselő testületet, hogy a mellékelt önkormányzati rendelet-tervezetet szíveskedjen elfogadni.

BÁTASZÉK Város Önkormányzat Képviselő-testületének

………../2018.(………….) önkormányzati rendelet- tervezete

**Bátaszék Város Önkormányzatának 2018. évi költségvetéséről szóló 3/2018.(II.28.) önkormányzati rendelet II. számú módosításáról**

Bátaszék Város Önkormányzatának Képviselő-testülete Magyarország Alaptörvénye 32. cikk (1) bekezdés a.) és f.) pontjaiban és a (2) bekezdésében meghatározott feladatkörében eljárva, az államháztartásról szóló 2011. évi CXCV. törvény 34. § (4) bekezdésében kapott felhatalmazás alapján, valamint Magyarország helyi önkormányzatairól szóló 2011. évi CLXXXIX. törvény 120. § (1) bekezdés a.) pontjában, valamint a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Pénzügyi és Gazdasági Bizottság, a Közművelődési, Oktatási, Ifjúsági és Sport Bizottság, továbbá a Szociális Bizottság véleményének kikérésével a követezőket rendeli el:

**1. §** Bátaszék Város Önkormányzatának 2018. évi költségvetéséről szóló 3/2018.(II.28.) önk.-i rendelet (a továbbiakban: 2018.kvr.) 2. – 3. §-a helyébe a következő rendelkezés lép:

**„*2. § (1)*** *Az önkormányzat összesített 2018. évi* ***költségvetési bevételei*** *kiemelt előirányzatonként:*

*Teljes bevételi fő összegét*  ***2 844 061 E Ft****-ban,*

*Költségvetési bevételi fő összegét*  ***1 702 976 E Ft****-ban,*

1. *önkormányzat működési támogatásai 442 086 E Ft*

 *(a b.) pont szerinti kivétellel)*

1. *működési és felhalmozási célú támogatásértékű bevétel 598 681 E Ft,*

*amelyből:*

 *ba) elkülönített állami pénzalapból, 94 090 E Ft*

 *bb) társadalombiztosítás pénzügyi alapjaiból, 10 000 E Ft*

 *bc) helyi önkormányzattól, 19 901 E Ft*

 *bd) nemzetiségi önkormányzatoktól, 0 E Ft*

 *bf) jogi személyiségű társulástól, 0 E Ft*

 *bg) térségi fejlesztési tanácstól az államháztartás*

 *központi alrendszerén belülről kapott EU-s forrásból*

 *származó pénzeszközből, …….426 324 E Ft*

 *bh) a fejezeti kezelésű előirányzat bevételeként*

 *elszámolható összegből, 0 E Ft*

 *bi) központi költségvetés szervtől ……25 078 E Ft*

 *bj) egyéb államháztartáson belüli támogatásértékű bevétel 23 288 E Ft*

*származik,*

1. *közhatalmi bevétel 269 405 E Ft*
2. *működési bevétel, 356 000 E Ft*
3. *felhalmozási bevétel 31 654 E Ft*
4. *működési és felhalmozási célú átvett pénzeszköz 5 150 E Ft*
5. *az előző évi működési és felhalmozási célú maradvány átvétele*

*(amely nem az átvevő költségvetési maradványából származik) 0 E Ft*

1. *kölcsön 0 E Ft*
2. *előző évi maradvány /és vállalkozási maradvány alaptevékenység*

*ellátására történő igénybevétele/ 1 141 085 E Ft*

1. *önkormányzatok sajátos bevételei*

*ja) önkormányzatok sajátos működési bevételei: 0 E Ft*

*jb) önkorm. sajátos felhalmozási és tőke bevételei 0 E Ft*

1. *egyéb bevételek 0 E Ft*
2. *finanszírozási bevételek 0 E Ft*

Finanszírozási célú műveletek bevételét **0 E Ft-ban,**

 la) a működést szolgáló finanszírozási célú műveletek bevételét 0 E Ft-ban,

 lb) a felhalmozást szolgáló finanszírozási célú műveletek bevételét 0 E Ft-ban,

határozza meg.

***(2)*** *Az önkormányzat összesített költségvetési bevételeiből*

*a) a kötelező feladatok bevételei: 1 206 276 E Ft,*

*b) az önként vállalt feladatok bevételei: 1 619 680 E Ft,*

*c) állami (államigazgatási) feladatok bevételei: 17 255 E Ft.*

***(3)*** *Az önkormányzat összesített költségvetési bevételeiből*

*a) működési bevételek: ......................854 242 E Ft,*

*b) felhalmozási bevételek: ........848 734 E Ft.*

***(4)*** *Az önkormányzat önként vállalt feladatait és annak az éves költségvetési kihatását e rendelet* ***1.3. melléklet*** *tartalmazza. A kötelezően ellátandó feladatok költségvetési mérlegét a* ***1.2. melléklet****, míg az állami (államigazgatási) feladatok költségvetési mérlegét a* ***1.4. melléklet*** *tartalmazza.*

***3. §*** *Az önkormányzat összesített* ***2018. évi kiemelt kiadási előirányzatai*** *az alábbiakban meghatározott tételekből állnak:*

*Teljes kiadási fő összeg:* ***2 844 061 E Ft***

*A költségvetési kiadások fő összege:* ***2 828 834 E Ft***

*a) működési költségvetés 1 313 479 E Ft*

*aa) személyi jellegű kiadások: 161 591 E Ft*

*ab) munkaadókat terhelő járulékok és*

 *szociális hozzájárulási adó: 29 586 E Ft*

*ac) dologi jellegű kiadások: 587 661 E Ft*

*ad) ellátottak pénzbeli juttatásai: 28 131 E Ft*

*ae) egyéb működési célú kiadások: 475 963 E Ft*

*b) felhalmozási költségvetés 1 530 582 E Ft*

*ba) beruházások, 1 370 487 E Ft*

*bb) felújítások 112 259 E Ft*

*bc) egyéb felhalmozási kiadások 12 247 E Ft*

*c) kölcsönök 0 E Ft*

*d) egyéb kiadások 0 E Ft*

*e) tartalékok 50 909 E Ft*

*f) finanszírozás 15 227 E Ft*

***(2)*** *Az önkormányzat összesített kiadásaiból*

*a.) a kötelező feladatok kiadásai 1 450 240 E Ft,*

*b.) az önként vállalt feladatok kiadásai 1 072 022 E Ft,*

*c.) állami (államigazgatási) feladatok kiadásai: 320 307 E Ft.*

***(3)*** *Az önkormányzat összesített költségvetési kiadásaiból*

1. *működési kiadások: 1 282 932 E Ft,*
2. *felhalmozási kiadások: 1 494 993 E Ft,*
3. *működési tartalék 15 320 E Ft,*
4. *felhalmozási tartalék 35 589 E Ft.*
5. *finanszírozási kiadások összegét* ***15 227 E Ft****-ban,*

*- fejlesztési hiteltörlesztés összegét* *0 E Ft-ban,*

*- fejlesztési kölcsön törlesztése 0 E Ft-ban,*

*- működési hiteltörlesztés összegét 0 E Ft-ban,*

*- likvid hitelek törlesztése 0 E Ft-ban*

*- értékpapírok kiadásai 0 E Ft-ban,*

*- Államháztartáson belüli megelőlegezések visszafizetése 15 227 E Ft*

*állapítja meg.*

1. finanszírozási célú műveletek kiadását **15 227 E Ft-ban**,

fa) a működés finanszírozását szolgáló műveletek kiadását 15 227 E Ft-ban,

fb) a felhalmozás finanszírozását szolgáló műveletek kiadását 0 E Ft-ban,

állapítja meg.

g) költségvetési hiányát **1 125 858 E Ft-ban,**

ga) működési költségvetési hiányát 444 010 E Ft-ban,

gb) felhalmozási költségvetési hiányát 681 848 E Ft-ban

állapítja meg.”

**2. § (1)** A rendelet hatálybalépésével egyidejűleg a 2018.kvr. **1.1., 1.2., 1.3., 1.4., 2.1., 2.2., 6., 7., 9.1., 9.2., 9.3.** mellékletei és a **9. tájékoztató** melléklete helyébe e rendelet **1.1, 1.2., 1.3., 1.4., 2.1., 2.2., 3., 4., 5.1., 5.2., 5.3.** mellékletei és az **1. tájékoztató** melléklete lépnek.

 **(2)** E rendelet *2018. augusztus 1-jén* lép hatályba.

***B á t a s z é k*** *,* 2018. július 25.

 **Dr. Bozsolik** Róbert  **Kondriczné dr. Varga Erzsébet**

 polgármester  jegyző

A rendelet kihirdetve!

2018……………………………-án

**Kondriczné dr. Varga Erzsébet**

jegyző

***HATÁSVIZSGÁLAT***

***Bátaszék Város Önkormányzatának 2018. évi költségvetéséről szóló 3/2018.(II.28.) önkormányzati rendelet II. módosításáról szóló önkormányzati rendelet-tervezethez***

**Társadalmi, gazdasági, költségvetési hatása:** társadalmi és gazdasági hatása nem jelentős, viszont költségvetési hatása igen, hiszen ez alapozza meg az önkormányzat 2018. évi gazdálkodásának alapjait, emellett elősegíti az önkormányzat Gazdasági Programjában megfogalmazott célok megvalósulását.

**Környezeti és egészségügyi következmények:** nincs

**Adminisztratív terheket befolyásoló hatása:** a Bátaszéki Közös Önkormányzati Hivatal látja el az önkormányzat teljes gazdálkodásával kapcsolatos feladatokat, illetve látja el a gazdálkodással kapcsolatos információs szolgáltatást.

**A jogszabály megalkotásának szükségessége:** Az Mötv. és az Áht. értelmében kötelező.

**A jogalkotás elmaradásának következményei:** a Tolna Megyei Kormányhivatal törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményezi:** az SZMSZ-nek megfelelőenvalamennyi bizottság.

A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait.